Lucius Cornelius Scipio (konsul 259 v.C.)

Lucius Cornelius Scipio (gebore in omstreeks 300 v.C.), konsul in 259 v.C. gedurende die Eerste Puniese Oorlog, was 'n konsul en Romeinse sensor van Antieke Rome. Hy was die seun van Lucius Cornelius Scipio Barbatus, wat self 'n konsul en sensor was, sowel as die broer van Gnaeus Cornelius Scipio Asina, wat twee keer konsul was. Twee van sy seuns (Publius Cornelius Scipio en Gnaeus Cornelius Scipio Calvus) en drie van sy kleinseuns (Scipio Africanus, Scipio Asiaticus en Scipio Nasica) het ook konsuls geword, en was almal beroemde generaals. Tussen die vyf mans was die bekendste een Scipio Africanus.

As konsul in 259 v.C. het hy die Romeinse vloot gelei tydens die verowering van Aleria en toe Korsika, maar gefaal teen Olbia in Sardinië. In die Fasti Triumphales is opgeteken dat die Romeinse triomf aan hom toegeken is, maar twee ander inskrywings van sy loopbaan maak nie melding daarvan nie. Die volgende jaar is hy verkies as Romeinse sensor, saam met Gaius Duilius. Hy is opgevolg deur Gaius Sulpicius Paterculus as tweede konsul.

Hy het later 'n tempel (wat naby die Porta Capena geleë was) opgedra aan die Tempestates.

 Grafskrif 
duimnael|300px|Die epitaaf.

Fragmente van sy sarkofaag is ontdek in die graftombe van die Scipione, en word nou bewaar in die Vatikaanse Museums. Die fragmente preserveer sy grafskrif, geskryf in oulatyn:

L·CORNELIO·L·F·SCIPIO
AIDILES·COSOL·CESOR

HONC OINO·PLOIRVME·COSENTIONT R
DVONORO·OPTVMO·FVISE·VIRO
LVCIOM·SCIPIONE·FILIOS·BARBATI
CONSOL·CENSOR·AIDILIS·HIC·FVET·A
НЕС·CE PIT·CORSICA·ALERIAQVE·VRBE
DEDET·TEMPESTATEBVS·AIDE·MERETO

wat getranskribeer en gerestoureer is in moderne in moderne hoof- en kleinletterskrif as:

en ook getranskribeer is in klassieke Latyn as:

'n Vertaling daarvan is:

Romeine stem meestal saam,
dat hierdie een man, Lucius Scipio, die beste van goeie mans was.
Hy was die seun van Barbatus,
Konsul, Sensor, Aedile.
Hy het Korsika en die stad Aleria ingeneem.
En 'n tempel aan die Storms opgedra as 'n geregverdigde teruggawe.

Hierdie inskripsie is die tweede van die elogia Scipionum, 'n reeks grafskrifte wat bewaar is.

 Verwysings

Kategorie:Romeinse Republiek
Kategorie:Geboortes in die 300's